| **Tomas Aleksandrovičius** |
| --- |
| Aleksandrovičių herbas |
| Aleksandrovičių herbas |
|  |
| Gimė | 1732 m. |
| Mirė | 1794 m. rugsėjo 29 d. (~62 metai)Varšuva |
| Tėvas | Martynas Aleksandrovičius |
| Motina | Helena Bachminska |
| Sutuoktinis (-ė) | Marcjana Leduchovska |
| Vaikai | Stanislavas Aleksandrovičius |
|  |
| Veikla | Palenkės vaivada, Palenkės kaštelionas, Nuolatinės tarybos narys, Viznos kaštelionas |
|  |
| Žymūs apdovanojimai |
| Šv. Stanislovo ordinasŠv. Stanislovo ordinas |

**Tomas Aleksandrovičius** (lenk. *Tomasz Walerian Aleksandrowicz/Alexandrowicz*) (1732 m. – 1794 m. rugsėjo 29 d. Varšuvoje) – 1775–1794 m. Viznos kaštelionas, 1780–1784 m. buvo Nuolatinės tarybos narys, 1779–1790 m. Palenkės kaštelionas ir 1790–1794 m. Palenkės vaivada. 1792–1793 m. priklausė Targovicos konfederacijai.

Biografija
----------

Lietuvos bajorų Aleksandrovičių giminės atstovas. Breslaujos vėliavininko Martyno Aleksandrovičiaus ir Chelenos Bachminskos sūnus. Išsilavinimą įgijo Kadetų mokykloje Liunevilyje (Lotaringija). Augusto III valdymo metu gavo pulkininko laipsnį ir vygdė Karaliaus kamerdinerio funkcijas. 1764 metais buvo apdovanotas Rusijos Šventos Anos ordinu, 1765 metais tapo Lenkijos Švento Stanislovo ordino kavalieriumi. 

1764-1766 metais – ATR pasiuntinys Osmanų imperijoje. Jis turėjo įtikinti sultono vyriausybę nesikišti į ATR vidaus reikalus ir palaikyti Stanislovo Augusto Poniatovskio išrikimą į Lenkijos sostą. 1766 m. kovo 7 d. pasiuntinybė vadovaujama Tomo Aleksandrovičiaus išvyko į turkų valdas. Turkijoje išbuvo tik aštuonis mėnesius (iki 1766 metų lapkričio), spalį Stambule įkūrė lenkų mokyklą. Savo kelionę Tomas Aleksandrovičius aprašė dienyne. Grįžęs į tėvynę gavo dvaro pakamario pareigybę. 

1775 metais Tomas Aleksandrovičius buvo paskirtas dvaro maršalka ir Viznos kaštelionu. Tais pačiais metais gavo valdyti karaliaus dvaro žemes Kozlovate, Kijevo vaivadijoje. 1777 metais išpirko Losicko seniūniją, 1779 metais buvo paskirtas Palenkės kaštelionu. 1790 metais Tomas Aleksandrovičius buvo paskirtas Palenkės vaivada. 

1780-1784 metais – Nuolatinės tarybos narys (posėdžiavo justicijos departamente). Būdamas dvaro maršalka lydėjo Lenkijos karalių Stanislovą Augustą keliose išvykose (į Višniovecą 1781 m. į Nesvyžių 1785 m. ir Kanevą 1787 m.). Pasirašė naują Lenkijos konstituciją, priimtą 1791 metų gegužės 3 dieną, bet nepriklausė jos šalininkams. 1792 metais įsigijo dvaro žemes Konstantinove, Palenkės vaivadijoje. Tais pačiais metais prisijungė prie Targovicos konfederacijos. 1793 metais Gardino seime Tomas Aleksandrovičius vadovavo karinės komisijos departamentui Pasovioje Taryboje. Mirė 1794 metų rugsėjo 29 d. Varšuvoje Kosciuškos sukilimo metu.

Šeima ir vaikai
---------------

Žmona nuo 1772 metų – Mariana Leduchovska, Černigovo vaivados Pranciškaus Antonijaus Leduchovskio (1728–1783) ir Liudvikos Denhof duktė. 

1792 metais sutuoktiniai išsiskyrė.

Sūnus – Stanislovas Aleksandrovičius (1781–1826), Šventosios Romos imperijos grafas (1800)

Literatūra
----------

* Historia Dyplomacji Polskiej, tom II 1572–1795 pod red. Zbigniewa Wójcika, PWN Warszawa 1982, s. 541
* T. 4: Oświecenie. W: Bibliografia Literatury Polskiej – Nowy Korbut. Warszawa: Państwowy Instytut Wydawniczy, 1966, s. 210—211.

Nuorodos
--------

* Biografija (lenk.) Archyvuota kopija 2007-05-05 iš Wayback Machine projekto.

  


| Politinis postas |
| --- |
| Prieš tai:**Juozapas Vilčeuskis**  |  **Palenkės kaštelionas**1779–1790 | Po to:**Juozapas Kajetanas Osolinskis** |
| Prieš tai:**Juozapas Osolinskis** |  **Palenkės vaivada**1790–1794 | Po to:**-** |

|  |  |  |  |  |
| --- | --- | --- | --- | --- |
| 

| Ž • A • RPalenkės kaštelionai |
| --- |
|  |
| 
Grigalius Tryzna • Adamas Kosinskis • Motiejus Savickis • Martynas Lesniovolskis • Stanislavas Krasinskis • Janas Vodinskis • Konstantinas Tryzna • Vaitiekus Nemira • Marijonas Laknickis • Stanislovas Nemira • Marekas Vadynskis • Prokopas Lesniovolskis • Andrejus Vadynskis • Stanislavas Laskovskis • Mikalojus Beganovskis • Jokūbas Krasovskis • Aleksandras Radziševskis • Karolis Stanislovas Lužzckis • Martynas Oborskis • Mikalojus Bykovskis • Stanislovas Godlevskis • Adamas Rževuskis • Jonas Butleris • Dominykas Petras Kosakovskis • Viktoras Kačinskis • Antonis Miončinskis • Juozapas Vilčeuskis • Tomas Aleksandrovičius • Juozapas Kajetanas Osolinskis |  |

 |


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • RPalenkės vaivados |
| --- |
|  |
| LDK vaivados | 
Ivanas Sapiega • Jonušas Kostevičius • Ivanas Bagdanovičius Sapiega • Mykolas Pacas • Mykolas Narbutas • Povilas Ivanovičius Sapiega • Bazilis Tiškevičius |  |
|  |
| Lenkijos vaivados | 
Mikalojus Kiška • Stanislovas Radziminskis • Jonušas Zaslavskis • Tomas Gostomskis • Jonas Zbignevas Osolinskis • Janas Vodinskis • Stanislovas Varžinskis • Vaitiekus Nemira • Andžejus Chadzinskis • Povilas Ščiavinskis • Stanislovas Nemira • Povilas Varžinskis • Prokopas Lesniovolskis • Janas Petras Opalinskis • Vaitiekus Emerikas Mlečka • Vaclovas Leščinskis • Martynas Oborskis • Stefanas Mikalojus Branickis • Stanislovas Mateušas Rževuskis • Mykolas Juozapas Sapiega • Karolis Juozapas Sedlnickis • Mykolas Antanas Sapiega • Mykolas Juozapas Rževuskis • Bernardas Stanislovas Gozdskis • Antonis Miončinskis • Juozapas Osolinskis • Tomas Aleksandrovičius |

 |